14 บลจ.ประเดิมขายกองทุน SSF วันแรก ลุ้นเม็ดเงินไหลเข้าตลาดฯ 6 หมื่นล้าน
14 บลจ.ประเดิมขายกองทุน SSF วันแรก ลุ้นเม็ดเงินไหลเข้าตลาดฯ 6 หมื่นล้าน
14 บลจ.ประเดิมขายกองทุน SSF วันแรก ลุ้นเม็ดเงินไหลเข้าตลาดฯ 6 หมื่นล้าน
1 เม.ย. 2563

ผู้สื่อข่าวรายงานว่า ในวันนี้ (1 เม.ย.63)  14 บริษัทหลักทรัพย์จัดการกองทุน (บลจ.) จะมีการเปิดขายกองทุนเพื่อการออม (Super Savings Fund : SSF) ที่มีนโยบายการลงทุนในหลักทรัพย์ที่จดทะเบียนในตลาดหลักทรัพย์วันนี้ จำนวน 18 กองทุน ตามมติคณะรัฐมนตรีภายใต้มาตรการเยียวยาผู้ได้รับผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) เพื่อเสริมสร้างความเชื่อมั่นในตลาดทุน โดยจะเปิดขายช่วง 1 เม.ย.- 30 มิ.ย. โดยนักวิเคราะห์คาดว่าจะมีเม็ดเงินไหลเข้าตลาดหุ้นราว 6 หมื่นลบ.
สำหรับ 14 บลจ.ที่พร้อมขาย SSFX หลักทรัพย์ จดทะเบียน ประกอบด้วย บลจ.ไทยพาณิชย์ที่เปิดขายรวดเดียว 3 กองทุน บลจ.กรุงไทย เปิดขาย 2 กองทุน เช่นเดียวกับ บลจ.เอ็มเอฟซี ที่ขาย 2 กองทุน ส่วน บลจ.ที่เหลือออกเบื้องต้นอย่างละ 1 กองทุน ประกอบด้วย บลจ.กรุงศรี บลจ.กสิกรไทย บลจ.ทิสโก้ บลจ.บัวหลวง บลจ.พรินซิเพิล บลจ. ยูโอบี บลจ.แลนด์แอนด์เฮ้าส์ บลจ.แอสเซท พลัส บลจ.ภัทร บลจ.ธนชาต บลจ.วรรณ